**A Norisringen hivatalosan is bejelentették a DTM és a Hankook együttműködésének meghosszabbítását 2023-ig**

**Nem is lehetett volna jobb helyszínt választani. A nürnbergi Norisringen – ami a DTM versenynaptárjában a „német Monaco” becenevet kapta – jelentették be a Hankook prémium abroncsgyártó és a DTM közötti partnerkapcsolat meghosszabítását. Vasárnap II. Albert monacói herceg jelenlétében Kim Han-Jun, a Hankook Tire Europe elnöke és Gerhard Berger, a DTM versenyeket szervező ITR elnöke bejelentette a nagy múltú és sikeres együttműködés meghosszabbítását legalább 2023-ig.**

**Nürnberg, Németország, 2019. július 11. –** A Hankook 2011-ben jelent meg mint az egyik legnépszerűbb nemzetközi túraautó-bajnokság hivatalos partnere és kizárólagos abroncsbeszállítója. Azóta a prémium abroncsgyártó négy fázisban fejlesztette a DTM futamaihoz használt versenyabroncsokat, hogy a versenyzők nemcsak a legmagasabb fokú támogatást kapják meg a bennük rejlő potenciál kiaknázásához, de a biztonság miatt se kelljen aggódniuk.

Az új generációs, turbó meghajtású DTM autók 600 lóerőt is meghaladó teljesítménye nagy kihívást jelent, de ez nem befolyásolta a Hankook Ventus Race abroncsait. Sőt, a prémium abroncsgyártó versenyabroncsa a nemzetközi Class 1 szabályrendszernek megfelelő, jóval erősebb versenyautók esetében állandó tényező maradt, nem kellett változtatni rajta.

**Gerhard Berger, az ITR elnöke a következőket mondta:** „A szerződés korai meghosszabbításával szeretnénk kifejezni, hogy milyen sikeres és megbízható kapcsolatot építettünk ki a prémium abroncsokat gyártó Hankookkal. Technológiai és marketingplatformként a DTM számára fontos, hogy egy olyan globális szereplővel legyen kapcsolatunk, mint a Hankook, akikkel bővíthetjük és folyamatosan fejleszthetjük a sorozatot. Nagy örömmel nézek a kizárólagos abroncsbeszállítónkkal, a Hankookkal előttünk álló négy izgalmas év elé.”

**Kim Han-Jun, a Hankook Tire Europe elnöke a következőket nyilatkozta:** „Büszkén jelentjük be, hogy még a szerződés lejárta előtt meghosszabbítottuk négy évvel a leggyorsabb túraautó-bajnoksághoz fűződő együttműködésünket. Ez a valaha volt leghosszabb együttműködés a DTM és egy abroncsbeszállító között. A Hankook a csúcskategóriás Ventus versenyabroncsokkal már 2011 óta bizonyítja nemzetközi és professzionális környezetben is kiemelkedő technológiai és logisztikai szakértelmét. A szerződés meghosszabbításával a Hankook szerepe a nemzetközi motorsportban tovább növekszik. A DTM partnereként örömmel folytatjuk ezt az innovatív munkát az elkövetkezendő években is.”

A hosszútávú együttműködés egy másik tényezője a Hankook mérnökei és az Aston Martin, Audi és BMW gépkocsigyártók közötti kiemelkedő kapcsolat. A Hankook és a DTM közötti kivételes együttműködés eddig is látványos és izgalmas versenyeket eredményezett pályától és időjárási körülményektől függetlenül. A sikeres együttműködés folytatása garantálja, hogy a jövőben is a legmagasabb színvonalú motorsportot élvezhetik az egyik legnépszerűbb nemzetközi túraautó-bajnokságban.

A DTM-ben részt vevő prémium gépjárműgyártók is örömmel fogadták a Hankookkal mint kizárólagos abroncsbeszállítóval kötött szerződés korai meghosszabbítását.

**Dieter Gass, az Audi Motorsport főnöke:** „Komoly örömre ad okot, hogy a DTM újabb négy évvel meghosszabbította az abroncsokra vonatkozó partnerszerződését. 2011 óta tart professzionális és gyümölcsöző együttműködésünk a Hankookkal, akik csúcsminőségű versenyabroncsokkal látnak el minket, míg a szerződés meghosszabbítása a sorozatba vetett bizalmukat jelzi.

**Jens Marquardt, a BMW Motorsport igazgatója:** „Egy versenysorozat számára mindig is jót jelent egy hosszú távú kapcsolat. Éppen ezért fantasztikus, hogy a Hankook és a DTM együttműködése egy újabb fázisba lépett. Mi is nagy lelkesedéssel várjuk a közös munka folytatását.”

**Dr. Florian Kamelger, az R-Motorsport / Aston Martin csapateveztője:** A Hankook és a DTM közel kilenc éves partnerkapcsolata egyedülálló, szinte mintává vált a professzionális versenysportok világában. A globális ismertségű abroncspartner kiemelkedő minőségű abroncsokkal látja el a csapatokat, amelyek nélkül a DTM kiélezett versenyhelyzetei elképzelhetetlenek lennének. Az Aston Martin Vantage DTM-mel ez az első szezonunk, de a Hankookkal már így is remek a tapasztalatunk, a mérnökök által nyújtott támogatás pedig kivételes és elengedhetetlen egy olyan kezdő DTM-es csapat számára, mint mi vagyunk. Örömmel állunk a további remek együttműködés elé, és kívánjuk, hogy a DTM és a Hankook partnerkapcsolata a továbbiakban is gyümölcsöző maradjon

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |